open-index/open-wikipedia-markdown huggingface dataset:
Չեպիկա (Չիլի)

**Չեպիկա** (), քաղաք Չիլիում։ Նույնանուն համայնքի վարչական կենտրոնն է։ Բնակչությունը կազմում է 4607 մարդ (2002)։ Բնակավայրն ու կոմունան մտնում են Կոլչագուա նահանգի և Լիբերտադոր-Խեներալ-Բերնարդո-Օ'Հիգինս շրջանի կազմի մեջ։

Կոմունայի տարածքը կազմում է 479,2 կմ², բնակչությունը՝ 15 037 մարդ (2017)։ Բնակչության խտությունը 31,38 մարդ/կմ² է։

## Տեղագրություն
Գյուղը գտնվում է նահանգի վարչական կենտրոն Ռանկագուա քաղաքից 81 կմ հարավ-արևմուտք և պրովինիցիայի վարչական կենտրոն Սան Ֆերնանդո քաղաքից 32 կմ հարավ-արևմուտք։

Կոմունան սահմանակից է․
* հյուսիս-արևելքում՝ Նանկագուա կոմունային,
* արևելքում՝ Չիմբարոնգո կոմունային,
* հարավ-արևելքում՝ Տենո կոմունային,
* հարավում՝ Ռաուկո կոմունային,
* հարավ-արևմուտքում՝ Ուալանի կոմունային,
* արևմուտքում՝ Լոլոլ կոմունային,
* հյուսիս-արևմուտքում՝ Սանտա Կրուսի կոմունային։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը 
*Չեպիկա կոմունա (citypopulation.de)

Կատեգորիա:Չիլիի քաղաքներ
Ֆեոդոր Ապրակսինի հուշարձան

**Ֆեոդոր Ապրակսինի հուշարձան**, գտնվում է Վիբորգ քաղաքի Պետրովսկայա հրապարակում՝ Ամրոցային կամրջի մուտքի մոտ։ Պետրոս I-ի զինակից, ծովակալ գեներալ Ֆեոդոր Ապրակսինի (1661-1728) հուշարձանը հանդիսավոր կերպով բացվել է 2010 թվականի հունիսի 19-ին և ժամանակային առումով զուգադիպել է ռուսական զորքերի կողմից Վիբորգի գրավման 300-ամյակին, գրոհը  ղեկավարել է կոմս Ապրակսինը, ով այդ հաղթանակի համար պարգևատրվել է Անդրեյ  Պերվոզվաննու շքանշանով։ Այս հուշարձանը Ֆեոդոր Ապրակսինի պատվին կանգնեցված միակ հուշարձանն է։ Ավելի վաղ կոմս Ապրակսինի անունն անմահացել էր միայն Սանկտ Պետերբուրգի Ապրակսին Դվոր տեղանունում։

Հուշարձանի հեղինակներն են քանդակագործների կոլեկտիվը՝ Ա. Լ. Շտիգլիցի անվան Գեղարվեստա-արդյունաբերական ակադեմիայի քանդակագործության ամբիոնի պրոֆեսոր Ե. Բ. Վոլկովը, Պ. Պ. Վանդիշևը, ճարտարապետներ՝ դոցենտ Վ. Պ․ Տիմոնինը և պրոֆեսոր Վ․ Մ․ Չուրիլինը, մրցույթային հանձնաժողովի նախագահ  Գեղարվեստի ակադեմիայի ռեկտոր Ալբերտ Չարկինը։ Գրանիտե պատվանդանի վրա տեղադրված բրոնզե կիսանդրու բարձրությունը 4,5 մետր է։ Պատվանդանի դիմերեսին ոսկով փորագրված է՝ 

Հուշարձանը թիկունքով  ուղղված է դեպի Վիբորգի ամրոց, դեմքով՝ դեպի Պետրոս I-ի հուշարձանը։

Պետրովսկայա հրապարակում ծովային թեմատիկայով հուշարձան տեղադրելու գաղափարը ծագեց 20-րդ դարի 90-ականներին։ 1996 թվականին հրապարակի վրա տեղադրվեց հիմնաքար  հետևյալ մակագրությամբ՝ «Այստեղ կտեղադրվի հուշարձան ի պատիվ Ռուսաստանի նավատորմի 300 -ամյակի»։ Սակայն, գաղափարի իրականացումը սկսվեց միայն 2009 թվականին, երբ հայտարարվեց մրցույթ հուշարձանի ստեղծման համար` Վիբորգի գրավման 300 -ամյակի տոնակատարության նախապատրաստական միջոցառումների ընթացքում։ Ապրակսինի հուշարձանի բացման իրավունքը տրվել էր Վալերի Սերդյուկովին և Վլադիմիր Յակունինին։ Իսկ Սպասո Պրեոբրաժենսկի տաճարի վանահայր  Լև Ցերպիցկին կատարեց օծումը։

Ըստ Վիբորգի գլխավոր ճարտարապետ Օլեգ Յուրևիչ Լիխովիդովի՝ հուշարձանն օրգանապես ներգծվել էր քաղաքային միջավայրին՝ Կնուտսսոնի, Պետրոս I-ի և գեներալ-ծովակալ Ապրակսինի քանդակների միջոցով իրականացնելով ձևավորված եռանկյունու իմաստային ավարտը։


Выборг (49).JPG|Հիմնաքար 2010 թվականին
Выборг. Памятник Фёдору Апраксину..JPG|Հուշարձանը 2012 թվականին


## Ծանոթագրություններ

## Արտաքին հղումներ
* Памятник Фёдору Матвеевичу Апраксину 
* Выборг. Памятник графу Ф. Апраксину

Կատեգորիա:Ռուսաստանի մշակութային ժառանգության օբյեկտներ
Կատեգորիա:2010 հիմնադրումներ
Կատեգորիա:Վիբորգի հուշարձաններ
Վիկտոր Դոնթ

**Վիկտոր Ժոզեֆ Օգյուստ Դոնթ**  (, ), բելգիացի իրավաբան և քաղաքացիական իրավունքի իրավաբան Գենտի համալսարանում։  1878 թվականին նա մշակել և նկարագրել է  մի մեթոդ, որը կուսակցությունների ցուցակով  համամասնական ընտրակարգի մանդատների բաշխման տարբերակ է։ Մեթոդը ընդունվել է մի շարք երկրների կողմից, այդ թվում՝ Ալբանիայում, Արգենտինայում, Հայաստանում, Ավստրիայում, Բելգիայում, Բուլղարիայում, Չիլիում, Կոլումբիայում, Խորվաթիայում, Չեխիայում, Դանիայում, Էկվադորում, Ֆինլանդիայում, Իսրայելում, Ճապոնիայում, Հյուսիսային Մակեդոնիայում, Նիդեռլանդներում, Հյուսիսային Իռլանդիայում, Պարագվայում, Լեհաստանում, Պորտուգալիայում, Շոտլանդիայում, Սլովենիայում, Սերբիայում, Իսպանիայում, Շվեյցարիայում, Թուրքիայում, Իսլանդիայում, Ուրուգվայում և Ուելսում։ Լոնդոնի վեհաժողովի () և Շոտլանդիայի խորհրդարանի ընտրությունների համար օգտագործվում է փոփոխված Դոնթ մեթոդը։

Վիկտոր Դոնթը Բելգիայում համամասնական ընտրակարգի ազդեցիկ կողմնակից էր։ Նա հրապարակել է մի քանի հոդվածներ համամասնական ընտրակարգի վերաբերյալ։ 1881 թվականին հիմնադրել է Համամասնական ներկայացուցչության ասոցիացիայի ընդունման Բելգիայի բարեփոխիչ ընկերությունը (): 1885 թվականից նա դասավանդել է Գենտի համալսարանում, որպես քաղաքացիական և հարկաբյուջետային իրավունքի պրոֆեսոր։ 1896 թվականին նրան շնորհվել է Բելգիայի Լեոպոլդի շքանշանի սպայի կոչում։

## Հրատարակություններ
* *Question électorale. La représentation proportionnelle des partis*. Bruxelles, 1878.
* *Système pratique et raisonné de représentation proportionnelle*. Bruxelles, 1882.
* *Formule du minimum dans la représentation proportionnelle*. In Représentation proportionnelle—Revue mensuelle 2, pages 117–130, 1883
* *Exposé du système pratique de représentation proportionnelle adopté par le Comité de l’Associaton Réformiste Belge*. Gand, 1885.

## Արտաքին հղումներ
* Դոնթի մեթոդի օնլայն հաշվիչ 

## Ծանոթագրություններ

Կատեգորիա:Բելգիացիներ
Կատեգորիա:Բելգիացի քաղաքական գործիչներ
Կատեգորիա:Բելգիացի գիտնականներ
Կատեգորիա:Բելգիացի իրավաբաններ
Հիլո

**Հիլո** (), ափամերձ քաղաք Հավայի նահանգում, բնակչության թվաքանակով երկրորդն է  Հոնոլուլուից հետո։ Հավայի շրջանի վարչական կենտրոնն է։ Գտնվում է Հիլո ծովածոցի ափին։ 2000 թվականի մարդահամրի տվյալներով բնակչությունը կազմում է 40 759 բնակիչ։ Գտնվում է երկու վահանային հրաբուխներից՝ գործող հրաբուխ Մաունա Լոայից և քանած հարբուխ  Մաունա Կեայից ոչ հեռու։ Քաղաքում է գտնվում Հավայան համալսարանի ֆիլալը։ Քաղաքը սպասարկվում է Հիլոյի միջազգային օդանավակայանի կողմից։

## Պատմություն
Կղզում եվրոպացիների հայտնվելուց առաջ ներկայիս քաղաքի տարածքը բնակեցված էր հավայացիներով։ 19-րդ դարի կեսին Հիլոյում հայտնվում են առաջին միսիոներները և հիմնում եկեղեցիներ։ Հետագայում քաղաքը շրջապատվում է շաքարեղեգի պլանտացիաներով, որտեղ աշխատում էին առավելապես Ասիայից եկած մարդիկ, իսկ Հիլոն դարնում է խոշոր առևտրային կենտրոն։

20-րդ դարի սկզբին Հիլո ծովածոցում սկսվել է ցանկապատի կառուցումը, որը ավարտվում է 1929 թվականին։ 1946 թվականի ապրիլի 1-ին քաղաքը էապես վնասվել է ցունամիներից, որոնք պայմանավորված են Ալեուտյան կղզիներում տեղի ունեղած երկրաշարժով, զոհվել է 160 մարդ։ 1960 թվականի մայիսի 23-ին Չիլիի 9,5 մագնիտուտով երկրաշարժի հետևանքով առաջացած մեկ այլ ցունամի հանգեցրել է 61 մարդու մահվան, ենթադրական պատճառը մարդկանց ազդանշաններին ուշադրություն չդարձնելն էր։

1960-ականներին Հիլոն զգալիորեն ընդլայնվել է արվարձանների շինարարության շնորհիվ, իսկ քաղաքի կենտրոնը՝ մի քանի պատկերասրահներով և թանգարաններով սկսել է խաղալ մշակութային կենտրոնի դեր։ 1990-ականներին շաքարի պլանտացիաների փակումը, որը տեղի էր ունենում նահանգում ընդհանուր ռեցեսիայի ֆոնին, հանգեցրել է տեղի տնտեսության անկմանը։ Վերջին տարիների ընթացքում, երբ հարևան Պունա տարածաշրջանը դարձել է ամենաարագ աճողը նահանգում, Հիլոյում տնտեսական և ժողովրդագրական աճ է նկատվում։

## Աշխարհագրություն
Հիլո քաղաքը գտնվում է Հավայի կղզու արևելյան մասում։ Ընդհանուր մակերեսը կազմում է 151,4 կմ², ցամաքային մակերեսը՝ 140,6 կմ² և ջրային մակերեսը՝ 10,7 կմ²։ Քաղաքից 18 կմ հյուսիս՝ ազգային պարկի տարածքում գտնվում է Հավայան կղզիների ամենաբարձր ջրվեժը՝ Ակական։

Քաղաքի կլիման խոնավ է, ԱՄՆ-ի ամենախոնավներից մեկը։ Միջին տարեկան տեղումների քանակը կազմում է մոտ 3245 մմ։

## Բնակչություն
2000 թվականի մարդահամարի համաձայն Հիլոյում ապրում էին 40 759 մարդ։ Բնակչության խտությունը 289,9 մարդ/կմ² էր։ Սպիտակամորթները կազմում էին՝ 17,12 %, սևամորթները՝ 0,45 %, հնդկացիները՝ 0,34 %, ասիացիները՝ 38,30 %, Խաղաղօվկյանոսյան այլ կղզիների բնակիչները՝ 12,12 %, այլ ռասաներից՝ 0,94 % և խառը բնակչությունը՝ 29,74 %։

Միջին տարեկան ընտանեկան եկամուտը կազմել է $ 39 139, ընտանիքը՝ $ 48 150։

## Հայտնի բնակիչներ
* Ռոբերտ Կիյոսակի

## Մշակույթ
Հիլո քաղաքում է տեղի ունենում Տուվե Յանսոնի պատմվածքի գործողությունը «Հավայի նահանգի Հիլո քաղաքում»։

## Ծանոթագրություններ

Կատեգորիա:ԱՄՆ-ի առափնյա բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Բնօրինակում անաղբյուր հոդվածներ
Կատեգորիա:Հավայիի քաղաքներ
Շապլո

**Շապլո** (), քաղաք Կանադայի Օնտարիո նահանգում։ Մտնում է Սադբերի վարչական շրջանի կազմի մեջ։ Բնակչությունը՝ 2354 մարդ (2006 թվականի տվյալներով)։

## Պատմություն
Այս վայրերում ոտք դրած առաջին եվրոպացիները Հուդզոնի ծոցի ընկերության աշխատակիցներն էին, որոնք 1777 թվականին հիմնել են առևտրային կետ՝ ժամանակակից Շապլոյից 80 կմ հեռավորության վրա։

Բնակավայրը հիմնադրվել է 1885 թվականին, երբ Կանադայի Խաղաղօվկիանոսյան երկաթուղու կողմից երկաթուղի է կառուցվել և դրա վրա կառուցվել կայարան։ Բնակավայրն իր անունը ստացել է ի պատիվ այն ժամանակվա կանադացի քաղաքական գործիչ, գործարար և լրագրող Ժոզեֆ-Ադոլֆ Շապլոտի։

## Աշխարհագրություն
Շապլոն գտնվում է Սադբերիի հյուսիս-արևմուտքում՝ Ալգոմա շրջանի սահմանին մոտ։ Աշխարհագրական տեսանկյունից քաղաքը, ինչպես և ամբողջ շրջանը, պատկանում է Օնտարիոյի հյուսիսարևելյան շրջանին։ Մոտակա քաղաքներն են Սու Սենտ Մարիան, Տիմմինսը և Սադբերին։

Շապլո քաղաքը մոտ է գտնվում որսորդական թագավորական արգելավայրին, ընդհանուր մակերեսը կազմում է 7000 կմ²։

## Կլիմա

## Բնակչություն
thumb|180x180px|Շապլոյի արգելոցի մուտքի մոտ
2001 թվականի մարդահամարի տվյալներով քաղաքում բնակվում էր 2 832 մարդ, իսկ 2006 թվականին՝ 2 354 մարդ (5 տարում անկումը 16,9%-ով)։

Բնակչության միջին տարիքը 40.0 տարի է։ Տղամարդկանց համար այս ցուցանիշը 39,9 տարի է, կանանց համար` 40,1 տարի (համապատասխանաբար՝ 38.1 և 39.9 Օնտարիոյի համար)։ 80.5%-ը 15 և բարձր տարիքի բնակիչներ են։

Ընդհանուր առմամբ, 2006 թվականի մարդահամարի տվյալներով քաղաքի տարածքում գրանցված էր 660 ընտանիք։

Մոտ 1․5 հազար մարդ անգլերեն խոսում է որպես մայրենի լեզու։ Ֆրանսերեն խոսում է բնակիչների գրեթե կեսը։

## Տրանսպորտ
Քաղաքի մոտով անցնում է Օնտարիոյի մայրուղին։ Շապլոյով անցնում է երկաթուղի։

Քաղաքն ունի իր օդանավակայանը։

## Ծանոթագրություններ

## Արտաքին հղումներ
* Կապելլոյի համայնքային պորտալ  պաշտոնական կայք

Կատեգորիա:1885 թվականին հիմնադրված բնակավայրեր
Լա Ֆալդա

**Լա Ֆալդա** (), քաղաք Արգենտինայի Կորդովա գավառում։ Գտնվում է Կորդովայից 79 կմ (49 մղոն) և Բուենոս Այրեսից 800 կմ հեռավորության վրա։

2001 թվականի մարդահամարի համաձայն՝ այն ուներ մոտ 15,000 բնակիչ։

## Նկարագրություն
Լա Ֆալդան գտնվում է երկու փոքր լեռների ստորոտին և հանդիսանում է նահանգի զբոսաշրջության կարևոր երթուղու մի մասը (Պունիլա հովիտ)։ Պունիլայի դեպարտամենտը ներառում է այլ զբոսաշրջային վայրեր, ինչպիսիք են Վիլյա Կառլոս Պասը, Լոս Կոկոսը, Լա Կումբրեն և Կապիլա դել Մոնտեն։

Լա Ֆալդայում է գտնվում պատմական «Եդեմ հյուրանոցը» (այժմ հանրային մաս և պատմական վայրը/թանգարան, որը չի հյուրընկալում հյուրանոցի հյուրերին), որտեղ այցելել է Ալբերտ Այնշտայնը։ Ասում էին, որ Ադոլֆ Հիտլերը այստեղ է մնացել 1948 թվականին։

Քաղաքի գործունեության գլխավոր փողոցն ու կենտրոնը «Էդեն պողոտան» է։

## Տեսարժան վայրեր
Լա Ֆալդայի տեսարժան վայրերը ներառում են 7 կասկադները, բնական պարկը, որտեղ տեղակայված է մեծ հանրային լողավազան։ «Էլ Սիլենսիոն» 17-րդ դարի գաղութային ամրոց է, գտնվում է Լա Ֆալդա կենտրոնից մոտ 10 կմ (6,2 մղոն) հեռավորության վրա։

## Պատկերասրահ

## Արտաքին հղումներ
*  
* Քաղաքային տեղեկատվություն Քաղաքային գործերի դաշնային ինստիտուտ (IFAM), Քաղաքային գործերի քարտուղարություն, ներքին գործերի նախարարություն, Արգենտինա։  
* Ամեն ինչ Լա Ֆալդայի մասին  
* Վիլյա Կառլոս Պաս և Պունիլա հովիտ 
* Էկոլոգիական այգի և կենդանաբանական այգի 
* Լա Ֆալդա Տանգո փառատոնի տեղեկատվություն

Կատեգորիա:Արգենտինայի քաղաքներ
Մարիա Մամոշուկ

**Մարիա Ռուսլանովնա Մամոշուկ** (, ), բելառուս մարզիկ, ազատ ոճի ըմբիշ, Եվրոպայի չեմպիոն, Օլիմպիական խաղերի և Եվրոպայի մեդալակիր։ Բելառուսի Հանրապետության սպորտի միջազգային կարգի վարպետ է։

## Կենսագրություն
Ծնվել է 1992 թվականի օգոստոսի 31-ին, Գոմելի մարզային շրջանի Զյաբրովկա գյուղում։

Մարզիկ Մարիա Մամոշուկի առաջին մարզիչը եղել է Պյոտր Բաբեյը։ Շրջելով Գոմելի շրջանի Զյաբրովկա և Կիլիմովա գյուղերի դպրոցներում՝ մարզիչը ուսանողներ է հավաքագրել վագոնաշինական գործարանի մարզադպրոցի ազատ ոճի ըմբշամարտի բաժնի համար։ Սկզբում Մարիա Մամոշուկի մորը դուր չի գալիս աղջկա՝ այդ սպորտով զբաղվելը, բայց նրա մարզիչ Պյոտր Բաբեյը համոզում է նրան՝ ասելով, որ Մարիա Մամոշուկը պետք է շարունակի պարապմունքները` հետագա զարգացման համար։ Այսպիսով, մարզիկը սկսել է մասնակցել առաջին մրցումներին, իսկ հետո դարձել է Գոմելի ուսումնարանի սան՝ համալրելով օլիպիական պահեստային ուժերը։ Ավարտել է Ֆ. Սկորինի անվան Գոմելի պետական համալսարանը։

Վաղ շրջանում նա վերապատրաստում է անցել Գոմելի մարզադպրոցում։ 2009 թվականին Զրենիայում մինչև 63 կգ քաշային կարգում դարձել է կադետների Եվրոպայի առաջնության արծաթե մեդալակիր։

2012 թվականին Զագրեբում կայացած Եվրոպական խաղերի պատանեկան առաջնությունում դարձել է արծաթե մեդալակիր։

2013 թվականին Կազանում կայացած ամառային համալսարանական խաղերի բրոնզե մեդալակիր է դարձել։ Նույն թվականին աշխարհի առաջնությունում նա զբաղեցրել է 9-րդ տեղը, իսկ Եվրոպայի առաջնությունում պարտվել է առաջին փուլում։

2014 թվականի աշխարհի առաջնությունում նա զբաղեցրել է 7-րդ տեղը։ Նույն թվականին դարձել է Եվրոպայի առաջնության արծաթե մեդալակիր և «Ցիոլկովսկի» միջազգային մրցաշարի բրոնզե մեդալակիր։

2015 թվականի աշխարհի առաջնությունում նա զբաղեցրել է 10-րդ տեղը։ 2015 թվականի Բաքվում ընթացող Եվրոպական խաղերի բրոնզե մեդալակիր է դարձել մինչև 63 կգ քաշային կարգում։ Նույն թվականին նա դարձել է Եվրոպայի երիտասարդական չեմպիոն։ Նաև բրոնզե մեդալ է նվաճել Գերմանիայի Գրան պրիում և ոսկե մեդալ  *Poland Open* առաջնությունում։

Ռիգայում կայացած 2016 թվականի Եվրոպայի առաջնությունում Մարիան նվաճել է ոսկե մեդալ մինչև 69 կգ քաշային կարգում։

Ապրում և աշխատում է Գոմելում։

## Ծանոթագրություններ

## Արտաքին հղումներ
* 
* Мамошук Мария Руслановна 
* Мария Мамошук

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:Բելառուս ըմբշամարտիկներ
Կատեգորիա:Պատվո շքանշանի ասպետներ (Բելառուս)
Կատեգորիա:Օլիմպիական խաղերի արծաթե մեդալակիրներ
Սաբաթգեչմազ

**Սաբաթգեչմազ**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։

## Բնակչություն
1908 թվականին գյուղն ունեցել է 130 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Բերլի (Այդահո)

**Բերլի** (), Այդահո նահանգի Քասիա շրջանի շրջանային կենտրոն, ԱՄՆ։ 2010 թվականին բնակչությունը կազմել է 10035 մարդ։

## Պատմություն
Բերլին հիմնադրվել է 1905 թվականին։ Իր անունը ստացել է ի պատիվ ** ընկերության ուղևորափոխադրման գործակալ Դեյվիդ  Բերլի։ Քաղաքի կարգավիճակ Բերլին ստացել է 1909 թվականի հուլիսի 19-ին։ 1918 թվականի նոյեմբերի 5-ին տեղի բնակիչների ջանքերի շնորհիվ Քասիա շրջանի շրջանային կենտրոնը Ալբիոնից տեղափոխվել է Բերլի։  1939 թվականին կառուցվել է շրջանային դատարանի շենքը, որը օգտագործվում է շրջանի ղեկավարության կողմից։

## Նկարագրություն
Բերլին գտնվում է Սնեյք գետի ոլորանի  վրա։ Բերլիի հիմնական մասը գտնվում է Քասիա շրջանային կենտրոնի հյուսիսային մասում, մյուս մասը գտնվում է Մինիդոկա շրջանում։ Քաղաքի կենտրոնական մասի բարձրությունը 1269մ է։ Քաղաքի տարածքը 16,15կմ² է, որից 0,3 կմ² ընկնում է ջրային մակերես է։ Քաղաքով են անցնում ID-19 և USA 30 մայրուղիները։

2010 թվականի տվյալներով՝ Բերլի բնակչությունը կազմում է10 345 մարդ։ Բնակչության խտությունը 641 մարդ/կմ² է։ Բնակչության միջին տարիքը 30 տարի 10 ամիս. Բնակչության սեռական կազմը՝ 49,6% — տղամարդիկ, 50,4% — կանայք։ Բնակիչների ռասայական կազմը ըստ 2010 թվականի։
* սպիտակամորթ — 77,2%
* աֆրոամերիկացները — 0,4%
* հնդիկներ — 1,7%
* ասիացիներ — 0,7%
* երկու կամ ավելի ցեղեր— 3,3%
{|
|
Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:500 height:280
PlotArea = left:50 bottom:50 top:30 right:30
DateFormat = x.y
Period = from:0 till:10000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=

  bar:1910 text:1910
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1980 text:1980
  bar:1990 text:1990
  bar:2000 text:2000
  bar:2009 text:2009

PlotData=
  color:barra width:20 align:center

  bar:1910 from:0 till: 900
  bar:1920 from:0 till: 5408
  bar:1930 from:0 till: 3927
  bar:1940 from:0 till: 5329
  bar:1950 from:0 till: 5924
  bar:1960 from:0 till: 7508
  bar:1970 from:0 till: 8279
  bar:1980 from:0 till: 8761
  bar:1990 from:0 till: 8702
  bar:2000 from:0 till: 9316
  bar:2009 from:0 till: 9252
   
PlotData=

  bar:1910 at: 900 fontsize:S text: 900 shift:(0,5)
  bar:1920 at: 5408 fontsize:S text: 5408 shift:(0,5)
  bar:1930 at: 3927 fontsize:S text: 3927 shift:(0,5)
  bar:1940 at: 5329 fontsize:S text: 5329 shift:(0,5)
  bar:1950 at: 5924 fontsize:S text: 5924 shift:(0,5)
  bar:1960 at: 7508 fontsize:S text: 7508 shift:(0,5)
  bar:1970 at: 8279 fontsize:S text: 8279 shift:(0,5)
  bar:1980 at: 8761 fontsize:S text: 8761 shift:(0,5)
  bar:1990 at: 8702 fontsize:S text: 8702 shift:(0,5)
  bar:2000 at: 9316 fontsize:S text: 9316 shift:(0,5)
  bar:2009 at: 9252 fontsize:S text: 9252 shift:(0,5)
 
TextData=
  fontsize:S pos:(20,20)
  text:Динамика численности населения Берли


## Կլիմա

## Ծանոթագրություններ

Կատեգորիա:Աշխարհագրություն
Չարլզ Մակինթոշ (քիմիկոս)

**Չարլզ Մակինթոշ** (; ), շոտլանդացի քիմիկոս և գյուտարար։ Հայտնաբերել է անջրանցիկ նյութը, որից պատրաստվում են «մակինթոշ» վերարկուները։

## Կենսագրություն
Չարլզ Մակինթոշը ծնվել է Գլազգոյում՝ հայտնի ներկարարի ընտանիքում։ Վաղ տարիքից հետաքրքրվել է գիտությամբ։ 1786 թվականին սկսել է աշխատել քիմիական գործարանում, իսկ 1797 թվականին բացել է իր սեփական արտադրությունը՝ Շոտլանդիայում առաջին պաղլեղների գործարանը։ Չարլզ Թենանտի հետ հայտնաբերել է գործվածքների սպիտակեցնող միջոց (քլորակիր)։ Նաև հայտնաբերել է երկաթի օքսիդները ածխածնի երկօքսիդի վերածման գործընթացը, ավելի արագ, քան այդ ժամանակ հայտնի պողպատի ստանալու գործընթացը։

Չարլզ Մակինթոշը անջրանցիկ հագուստի գյուտարարն է, ինչի շնորհիվ նրա անունը զետեղվել է բառարաններում (մակինթոշ վերարկու)։ Փորձելով գտնել ածուխի թորումից ստացված նյութի կիրառման տարբերակ՝ նա օգտագործել է այդ թորումից ստացված կողմնակի արտադրանքը՝ նավթան՝ որպես կաուչուկի լուծիչ։ Առաջարկել է այդ նյութից պատրաստված կտորներից սոսնձել հագուստ։ Լուծելով ռետինի ուժեղ հոտի պատճառով առաջացած խնդիրները՝ 1823 թվականին նա արտոնագիր է ստացել, իսկ 1836 թվականին սկսել մեծ պահանջարկ ունեցող «Մակինտոշ» վերարկուների արտադրությունը։

1823 թվականին դարձել է Լոնդոնի թագավորական ընկերության անդամ։

## Հիշատակ
2016 թվականի դեկտեմբերի 29-ին Google որոնողական համակարգը նշել է անջրանցիկ գործվածքների գյուտարարի 250-ամյակը՝ տեղադրելով դուդլ՝ Մակինթոշին անձրևի տակ։

## Ծանոթագրություններ

## Արտաքին հղումներ
* Charles Macintosh and Co. The History of the Company
* 

Կատեգորիա:Բնօրինակում անաղբյուր հոդվածներ
Կատեգորիա:Բրիտանացի ճարտարագետներ
Կատեգորիա:Բրիտանացի քիմիկոսներ
Կատեգորիա:Շոտլանդացի գյուտարարներ
Կատեգորիա:Քիմիկոսներ
Կարինա

**Յու Ջի Մին** (, , , առավել հայտնի է որպես **Կարինա**), հարավկորեացի երգչուհի և պարուհի։ Հանդիսանում է հարավկորեական Aespa գըրլ բենդի անդամ, որտեղ զբաղեցնում է լիդերի և գլխավոր պարուհու դիրքերը։

## Կենսագրություն
### Վաղ կյանք
Ծնվել է 2000 թվականի ապրիլի 11-ին` Հարավային Կորեայի Գյոնգի նահանգի Սոննամ քաղաքում։ 2016 թվականին դարձել է SM Entertainment-ի թրեյնի։

2019 թվականին Կարինան նկարահանվել է Թեմինի «Want» երգի տեսահոլովակում։ Նա նաև մասնակցել է հետագա ելույթներին որպես պարուհի։ 2020 թվականի նոյեմբերի 2-ին նա EXO խմբի անդամ Քայիի հետ նկարահանվել է Hyundai Tucson-ի գովազդում։

### 2020-ներկա։ Դեբյուտը Aespa խմբում
2020 թվականի հոկտեմբերի 27-ին Կարինան ներկայացվել է SM Entertainment-ի նոր` Aespa գըրլ բենդի երկրորդ անդամ։ Խումբը դեբյուտ է կատարել 2020 թվականի նոյեմբերի 17-ին` «Black Mamba» սինգլով։

## Սկավառակագրություն

## Ծանոթագրություններ

Կատեգորիա:Հարավկորեացի երգչուհիներ
Կատեգորիա:Հարավկորեացի պարուհիներ
Կատեգորիա:Հարավկորեացի մոդելներ
Կատեգորիա:Հարավկորեացի արտիստներ
Կատեգորիա:Հարավկորեացի ռեփերներ
Կատեգորիա:Հարավկորեացի պարային երաժիշտներ
Կատեգորիա:Բեմական կեղծանուններ
Գլենդորա (Կալիֆոռնիա)

**Գլենդորա** (), քաղաք Կալիֆոռնիա նահանգի Լոս Անջելես շրջանում, գտնվում է Լոս Անջելեսից 37 կմ արևելք։ 2000 թվականի մարդահամարի արդյունքում բնակչության թիվը կազմել է 49 415 մարդ։ 2006 թվականի արդյունքներով՝ այդ թիվը հասել է 51 608-ի։ Քաղաքը գտնվում է Սան Գաբրիել հովտում և սահմանակից է Արևմուտքում Ազուսա և արևելքում Սան Դիմաս քաղաքներին։ Գլենդորան ունի իր ոստիկանական ուժերը, իսկ քաղաքի հանցավորության մակարդակը շատ ցածր է։

## Պատմություն
thumb|left|Գլենդորա քաղաքը 1920 թվականին |187x187փքս
Իգնացիո Պալոմարեսը ստացել էր 22,340 ակր (90,4 կմ²) Սան Խոսե Ռանչոյի մրցանակ 1837 թվականին նահանգապետ Խուան Բատիստա Ալվարադոյից։ Ռանչո Սան Խոսեն ներառում էր Պոմոնա, Կլարեմոնտ, Լա Վերն, Սան Դիմաս և Գլենդորա քաղաքների ներկայիս տարածքները։

Սան Գաբրիելի լեռների ստորոտում գտնվող ժամանակակից Գլենդորը հիմնադրվել է 1887 թվականի ապրիլի 1-ին Ջորջ Ուիթկոմբի կողմից (1834-1914), որը Կալիֆոռնիա է ժամանել Իլինոյսից 1880-ականների սկզբին։ Ուիթքոմբը նաև Չիկագոյում և Իլինոյսի Ռոշել *Whitcomb Locomotive Works* ընկերության հիմնադիրն էր։ Նա նաև հորինել է ապագա քաղաքի անունը՝ իր կնոջ՝ Լեադորա Բեննետ Ուիթքոմբի () անունը միավորելով «Գլեն» () բառի հետ, որը հայերեն թարգմանաբար նշանակում է «նեղ լեռնային հովիտ»։ Հենց այդ հովտում էր գտնվում Ուիթքոմբի տունը Սան Գաբրիելի ստորոտին։ 1911 թվականի նոյեմբերի 13-ին Գլենդորը ստացել է քաղաքի կարգավիճակ։

## Աշխարհագրական դիրք
thumb|left|Գլենդորա դաունթաունը 2009-ին Կալիֆոռնիայում բնական հրդեհներից ծուխի ֆոնին|187x187փքս
Քաղաքի ընդհանուր մակերեսը 49.91 կմ² է (49.58 կմ² ցամաք, 0.33 կմ² ջուր)։ Բնակավայրի կենտրոնի բարձրությունը ծովի մակարդակից 236 մետր է։

Գլենդորան արևմուտքում սահմանակից է Ազուսային, իսկ արևելքում՝ Սան Դիմասին։

## Բնակչություն
Ըստ ԱՄՆ-ի 2000 թվականի մարդահամարի տվյալների՝ Գլենդորայի բնակչությունը 49 415 մարդ է, բնակչության խտությունը՝ 996,7 մարդ / կմ²։ Ռասայական կազմում ընդգրկված են՝ 80,3% սպիտակ, 6,2% ասիացի, 1,5% աֆրոամերիկացի, 0,6% բնիկ ամերիկացի, 0,1% Խաղաղօվկիանոսյան կղզիաբնակ, 7,2% այլ ցեղերից։

Տարիքային կառուցվածքը հետևյալն էր. 27.6%՝ մինչև 18 տարեկան, 7.6%՝ 18-24 տարեկան, 29.1%՝ 25-44 տարեկան, 23.2%՝ 45-64 տարեկան, 12.5%՝ 65 տարեկան և ավելի բարձր։ Միջին տարիքը 37 տարին է։ Յուրաքանչյուր 100 կնոջը բաժին է ընկնում 93,2 տղամարդ։ 18 և բարձր տարիքի յուրաքանչյուր 100 կնոջ համար կար 89,6 տղամարդ։

## Քույր քաղաքներ
* Մոոկա
* Մերիդա

## Ծանոթագրություններ

Կատեգորիա:1911 թվականին հիմնադրված բնակավայրեր
Կատեգորիա:Լոս Անջելես շրջանի (Կալիֆոռնիա) բնակավայրեր
Կատեգորիա:Լոս Անջելես շրջանի (Կալիֆոռնիա) քաղաքներ
Կատեգորիա:Կալիֆոռնիայի քաղաքներ
Պուերտո Բակերիզո Մորենո

**Պուերտո Բակերիզո Մորենո** (), քաղաք Էկվադորում։ Գտնվում է Սան Քրիստոբալ կղզու արևմուտքում, որը Գալապագոսյան կղզիների (Էկվադոր) մաս է կազմում։ Պուերտո Բակերիզո Մորենոն Գալապագոս նահանգի կենտրոնն է, ինչպես նաև նրա երեք կանտոններից մեկը՝ Սան Քրիստոբալը։ 2010 թվականի մարդահամարի տվյալներով Պուերտո Բակերիզո Մորենո քաղաքի բնակչությունը կազմել է 6672 մարդ։

## Անվան ծագումնաբանություն
Քաղաքն իր անունը ստացել է ի պատիվ Ալֆրեդո Բակերիզո Մորենոյի (1859-1951), որը Էկվադորի նախագահն էր 1916-1920 թվականներին։

## Աշխարհագրություն
Պուերտո Բակերիզո Մորենոն գտնվում է Սան Քրիստոբալից արևմուտք։

Քաղաքի մերձակայքում է գտնվում Սան Քրիստոբալ օդանավակայանը ։ Այն Գալապագոսյան կղզիները սպասարկող երկու քաղաքացիական օդանավակայաններից մեկն է։

## Պատմություն
Քաղաքում կառուցվել է նավահանգիստ և օդանավակայան, բացվել է Էկվադորի ռազմածովային ուժերի մասնաճյուղ։ Բացվել է նաև Գալապագոսյան արվեստի և գիտության ակադեմիական ինստիտուտը (*GAIAS*), որը Կիտոյի Սան Ֆրանցիսկո համալսարանի մասնաճյուղն է։ Քաղաքի մոտ է գտնվում Գալապագոս ազգային պարկի մեկնաբանական կենտրոնը։

Վերջին տասնամյակներում քաղաքի զբոսաշրջության արդյունաբերությունը զարգանում է արագ տեմպերով։ Եթե 1991 թվականին քաղաքում կար ընդամենը 6 հյուրանոց և 9 ռեստորան ու բար, ապա 2006 թվականին դրանց թիվը համապատասխանաբար հասել է մինչև 23 և 35-ի։

## Կլիմա

## Բուսական և կենդանական աշխարհ
Քաղաքի շրջակայքում կան առատ լավային դաշտեր և անապատային բույսեր։ Ագրեսիվ բույսերի տեսակներն առատորեն աճում են քաղաքի ծայրամասում գտնվող բարձրադիր վայրերում՝ քինածառը, կուբայական մայրին և բարձր փղի խոտը։

## Տնտեսություն
Ձկնորսությունը քաղաքի հիմնական տնտեսական գործունեությունն է։ 2014 թվականի դրությամբ նավահանգստից գործում է մոտ 520 ձկնորս՝ 212 տարբեր չափերի ձկնորսական նավերով։ Գյուղատնտեսությունը կիրառվում է չնչին մասով, քանի որ կղզում քիչ ջուր կա, և համայնքը կարծում է, որ զբոսաշրջության համար իրենց նավակներով երթևեկելը ավելի տնտեսական է: Քաղաքի խմելու ջրի մատակարարումը կատարվում է Էլ Պրոգրեսո քաղաքի մոտակայքում գտնվող լճից, որը նաև ոռոգում է իր հարակից հողերը: Էլեկտրաէներգիայի մատակարարումը շարունակական է։

Զբոսաշրջությունը ներկայումս վերելք է ապրում քաղաքի ափին և զարգացրել է համապատասխան ենթակառուցվածքները, ինչպիսիք են հյուրանոցները, ռեստորանները, հուշանվերների խանութները և զբոսաշրջային գրասենյակները:

## Բնակչություն
2010 թվականի մարդահամարի տվյալներով Պուերտո Բակերիզո Մորենո քաղաքի բնակչությունը կազմել է 6672 մարդ։ Շատ բնակիչներ զբաղվում են ձկնորսությամբ, ոմանք աշխատում են զբոսաշրջության ենթակառուցվածքներում և ֆերմերային տնտեսություններում։

## Տրանսպորտ

Սան Քրիստոբալ օդանավակայանը տեղական օդանավակայանն է և միանում է մայրցամաքին։ Airbus A319 ինքնաթիռը ամեն օր թռիչքներ է իրականացնում մայրցամաքային Գուայակիլից։ Նավահանգիստը գտնվում է Բահիա Նաֆրաջիոյում (Նավաբեկության ծոց)՝ քաղաքից հարավ-արևմուտք։ Նավային ընկերությունները զբոսաշրջություններ են իրականացնում զբոսաշրջիկների համար: Քաղաքում գործում են ավտոբուսներ և տաքսիներ:

## Պատկերասրահ

## Ծանոթագրություններ

Կատեգորիա:Էկվադորի քաղաքներ
Օրիլիա (Օնտարիո)

**Օրիլիա**, քաղաք Սիմկո կոմսությունում, նահանգ Օնտարիո (Կանադա), բնակչությունը 30.586 մարդ (2011 թվականի տվյալներով)։

## Պատմություն
thumb|left|230px|Միսիոներների հուշարձան ովքեր մկրտեցին այդ վայրերի հնդկական բնակչությանը

### Նախապատմություն
Քաղաքը գտնվում է միանգամից երկու լճերի ափի։ Այն իր անունը ստացել է ի պատիվ ռազմածովային նավատորմի անգլիացի սպա, կապիտան Ջոն Գրեյվս Սիմկոյի։ Անունը լճին տվել է նրա որդին՝ լեյտենանտ Սիմկոն։

Սակայն ավելի վաղ (XVII դարի սկիզբ) այդ վայրերում եղել է ֆրանսիացի ճանապարհորդ Սամուել Դե Շամպլեն, որը դաշինք է կնքել տեղի հնդիկների ցեղերի հետ։  Ավելի ուշ այդ վայրերում եղել են Ռենե-Ռոբեր Քավելիե դե լա Սալը և մի շարք այլ ճանապարհորդների։ 

Օրիլիան ինքնին հիմնադրվել է 1867 թվականին (Կանադայի հիմնադրման թվական)։  1875 թվականին ստացել է փոքր քաղաքի կարգավիճակ, 1969 թվականից՝ քաղաքի կարգավիճակ։ 1930-ական թվականներին Օրիլիան դառնում է առաջին մունիցիպալ կազմավորումն Ամերիկյան մայրցամաքում, որը կառուցում է տեղական նշանակության հիդրոէլեկտրոկայան և առաջինն է անցնում ամառային ժամանակի։

## Բնակչություն
Քաղաքի բնակչությունը կայուն աճում է։ 1996 թվականին բնակչությունը կազմում էր 27 846 մարդ, 2001 թվականին՝ 29 121 մարդ, 2006 թվականին՝ 30 259, 2011 թվականին՝ 30 586:

Անգլերենը մայրենին է քաղաքի բնակչության  91,7 %-ի, բնակչության մեկ այլ՝ 1,8%-ը, խոսում է ֆրանսերեն, իսկ մնացած 7,3 %-ը՝ այլ լեզուներով։

### Տնտեսություն
Քաղաքի տնտեսության հիմքը արդյունաբերական արտադրությունն է, ծառայությունների ոլորտը և զբոսաշրջությունը։ Ամենամեծ գործատուն քաղաքում է։ Քաղաքի հիմնական արդյունաբերական ձեռնարկությունները ջերմային տեխնոլոգիաների (էլեկտրոնային տաքացուցիչների արտադրություն)  արդյունաբերական սարքավորումներն են, նավթաքիմիական արդյունաբերությունը, ռետինատեխնիկական արտադրանքը և այլն, նաև զարգացած փայտամշակման արդյունաբերությունը։

thumb|left|250px|Երկվորյակ լճերի միջնակարգ դպրոց
Քաղաքի շրջակայքում զարգացած է գյուղատնտեսությունը, առաջին հերթին՝ անասնաբուծությունը։ Նաև աճում է վարսակ, ցորեն, գարի, այլ հացահատիկային բույսեր։

Քաղաքի շրջակայքում արդյունահանվում է ավազ, կավ, կրաքար և մանրախիճ է։
Մեծ եկամուտ են բերում տեղական բյուջեին էկոտուրիզմի սիրահարները, որոնց առաջին հերթին գրավում են տեղական բնությունը, անտառները և լճերը։

## Կրթություն և առողջապահություն
Քաղաքում կան մի քանի բժշկական հաստատություններ, որոնցից ամենամեծը զինվորական հիվանդանոցն է, որն իրականացնում է ամենատարբեր հիվանդությունների ախտորոշում և բուժում։

Օրիլիայում տեղակայված են Լեյքհեդ համալսարանը։

## Մշակույթ
thumb|right|250px|Օպերային թատրոն

Օրիլիայում կա օպերետային թատրոն։ Նաև կարևոր մշակութային կենտրոն է քաղաքային գրադարանը։

Քաղաքում մի ժամանակ ապրում էր գրող-երգիծաբան և գիտնական Սթիվեն Լիկոկը, որը Օրիլիան նկարագրել է իր ստեղծագործություններից մեկում (Զվարճալի Էտյուդներ փոքր քաղաքից)։ Ներկայումս այն տանը, որտեղ նա ապրում էր, թանգարան է։

1961 թվականից ամեն տարի տեղի է ունենում քաղաքի ժողովրդական արվեստի փառատոնը։

## Ծանոթագրություններ

Կատեգորիա:Կանադայի քաղաքներ
Փոյնթ Ֆորթին

**Փոյնթ Ֆորթին** (), շրջան Տրինիդադ և Տոբագոյի Տրինիդադ կղզու հարավ-արևմուտքում։

## Աշխարհագրություն
Հյուսիսից այն ողողվում է երկու ծովածոցով՝ Այրոիսով և Գուապոյով։ Որպես կիսաէքսկլավ՝ այն բոլոր կողմերից ցամաքով սահմանակից է Սիպարիայի շրջանին։

## Պատմություն
Փոյնթ Ֆորթինը հիմնադրվել է 1783 թվականին Տրինիդադում կաթոլիկների բնակեցման նախաձեռնության շրջանակում՝ Սեդուլա բնակչություն ()։ Շրջանն անվանվել է այստեղ հաստատված ֆրանսիացի Ֆորտինի անունով։

Ստրկության վերացումից հետո տարածաշրջանը շաքարեղեգի մշակությունից անցել է կակաոյի և կոկոսի մշակությանը։ 1906 թվականին՝ երկրաբան Արթուր Բիբի Թոմփսոնի () կողմից կղզու հարավ-արևելքում նավթի հանքավայրերի հայտնաբերումից հետո, Փոյնթ Ֆորթինը վերապրոֆիլավորվել է նավթի վրա։

1980 թվականի ապրիլի 30-ին Փոյնթ Ֆորթինն առանձնացվել է Սուրբ Պատրիկ շրջանից։

## Բնակչություն
Ըստ մարդահամարի տվյալների՝ 2011 թվականի հունվարի 9-ի դրությամբ համայնքում բնակվում էր 20 235 մարդ, որից 10 097-ը տղամարդիկ էին, իսկ 10 138-ը՝ կանայք։

### Նախորդ մարդահամարներ
* 1987 թվական՝ 17,3 հազ. մարդ,
* 2000 թվականի մայիսի 15՝ 17 755 մարդ։

## Վարչական բաժանում
Շրջանը բաժանված է 11 համայնքի՝ 9 քաղաքային () և 2 կիսաքաղաքային ():

### Համայնքների ցուցակ

## Ենթակառուցվածք
* Atlantic LNG, հեղուկացված բնական գազի գործարան։
* Մահայկա Օվալ (), ֆուտբոլի մարզադաշտ՝ 2,5 հազ․ մարդ տարողությամբ։

## Սպորտ
* Փոյնթ Ֆորթին Սիվիկ (), բարձրակարգ դիվիզիոն ունեցող ֆուտբոլային ակումբ։

## Ծանոթագրություններ

## Արտաքին հղումներ
* Շրջանի վարչակազմի պաշտոնական կայքը 
* History of Point Fortin  
* Municipal Corporations Contact Information  Տրինիդադի շրջանների ղեկավարների ցուցակ։  
*Point Fortin, Trinidad and Tobago Page 

Կատեգորիա:Տրինիդադ և Տոբագոյի քաղաքներ
Կատեգորիա:1783 թվականին հիմնադրված բնակավայրեր
Ալմա (Արկանզաս)

**Ալմա** (), քաղաք Քրոուֆորդ շրջանում (Արկանզաս, ԱՄՆ), 2000 թվականի վիճակագրության համաձայն ունի 4,160 բնակչություն։ Գտնվում է Օկլահոմա նահանգի սահմանից 24 կիլոմետր արևելք։

Ալման հիմնադրվել է 1874 թվականին, տնտեսությունը հիմնականում գյուղատնտեսական էր մինչև պահածոյացման արդյունաբերության ներդրումը։

## Աշխարհագրություն
Միացյալ Նահանգների Բնակչության մարդահամարի բյուրոյի տվյալներով՝ Ալմա քաղաքն ունի 12,95 քառակուսի կմ  ընդհանուր տարածք, որից 12.43 քառ. կիլոմետրը զբաղեցնում է ցամաքը, իսկ 0.52 քառ. կմ՝ ջուրը։ Շրջանի ջրային ռեսուրսների մակերեսը կազմում է նրա ընդհանուր տարածքի 4,02% -ը։ Ալման գտնվում է ծովի մակարդակից 132 մետր բարձրության վրա։

Քաղաքը չունի սեփական օդանավակայան։ Ալմայի երկաթուղային կայարանի շենքը քանդվել 1970-ականների սկզբին։ Բեռնափոխադրումների մեծ մասն ապահովում են I-40, I-540 և դաշնային մայրուղիները՝ US 64 և US 71, որոնք անցնում են քաղաքով։

Ալմային քաղցրահամ ջուր է մատակարարվում համանուն լճից։ Բնակավայրը փաստացի գտնվում է Բոստոնի լեռնաշղթայի և Արկանզաս գետի հովտի միջև ընկած սահմանի երկայնքով։

## Ժողովրդագրություն
2000 թվականի մարդահամարի համաձայն, Ալմայում ապրում էր 4,160 մարդ, 1168 ընտանիք, ուներ 1560 տնային տնտեսություն և 1688 բնակելի շենք։ Բնակչության միջին խտությունը կազմում էր մոտ 320 մարդ մեկ քառակուսի կմ։

Ըստ մարդահամարի, Ալմայի ռասայական կազմը բաշխվել է հետևյալ կերպ.

սպիտակամորթներ՝ 94.66%

սևամորթներ կամ աֆրոամերիկացիներ՝ 1.71%

բնիկ ամերիկացիներ՝ 1.56%

ասիացիներ՝  0.10%

խաղաղօվկիանոսյան կղզիաբնակներ՝  0.12%

այլ ցեղեր՝ 0.75%

երկու կամ ավելի ցեղեր՝ 1.11%

Իսպանախոսները կազմում են քաղաքի բոլոր բնակիչների 3.70% -ը։

## «Սպանախի համաշխարհային մայրաքաղաք»
Ալման հավակնում է «Աշխարհի սպանախի մայրաքաղաք» տիտղոսին, քանի որ սպանախը մեծ քանակությամբ աճեցվում է քաղաքի սահմաններում, և գործում է պահածոների մեծ գործարան «Ալեն ընկերությունը»։ Բնակավայրում կան մի քանի տեսարժան վայրեր, որոնք անմիջականորեն կապված են սպանախի հետ։ Ամեն տարի ապրիլին քաղաքում անցկացվում է «Սպանախի փառատոնը»։

## Ծանոթագրություններ

## Արտաքին հղումներ
* The Encyclopedia of Arkansas History & Culture
* Alma Performing Arts Center
* Alma School District
* History of Alma (pdf) from the Alma Chamber of Commerce website
* AiredaleNation Online Home of Your Alma Airedales 

Կատեգորիա:Արկանզասի քաղաքներ
Կատեգորիա:1874 թվականին հիմնադրված բնակավայրեր
Կաագուասու (քաղաք)

**Կաագուասու** (), քաղաք Պարագվայի հարավում գտնվող համանուն դեպարտամենտում։

## Բնակչություն
Ըստ INE-ի (մարդահամանրի տեղական բյուրո) տվյալների՝ բնակավայրի բնակչությունը կազմում է 63 հազար մարդ, մինչդեռ վարչատարածքային միավորն, ընդհանուր հաշվով, ունի 127,328 բնակիչ։

## Տնտեսություն
Կաագուասուն 2000-ականներին ուներ փայտասղոցարանի ամենամեծ կոնցենտրացիան Պարագվայում և մինչ օրս հայտնի է որպես Պարագվայի «փայտե մայրաքաղաք»։ Վերջին տարիներին երկրի հիմնական փայտասղոցարանները սկսել են տեղափոխվել Պարագվայի հյուսիս-արևելք, որտեղ բնական պաշարներն ավելի շատ են։

Այնուամենայնիվ, մինչ օրս քաղաքն ունի բազմաթիվ փայտի հատակ արտադրող խոշոր արդյունաբերական ընկերություններ։

## Տրանսպորտ
Քաղաքով են անցնում PY02 և PY13 ազգային երթուղիները։ PY02-ը Կաագուասուն կապում է մայրաքաղաք Ասունսյոնի Սիուդադ դել Էստեի հետ։

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Պարագվայի քաղաքներ
Լա Կրուս (Չիլի)

**Լա Կրուս** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 10611 մարդ (2002)։ Քաղաքն ու կոմունան մտնում են Կիլոտա նահանգի և Վալպարաիսո շրջանի կազմի մեջ։

Կոմունայի տարածքը կազմում է 78 կմ², բնակչությունը՝ 22 098 մարդ (2017)։ Բնակչության խտությունը 283,35 մարդ/կմ² է։

## Տեղագրություն
Քաղաքը գտնվում է շրջանի վարչական կենտրոն Վալպարաիսո քաղաքից 44 կմ դեպի արևելք և Կիլյոտա նահանգի վարչական կենտրոնից 6 կմ դեպի հյուսիս։

Կոմունան սահմանակից է․
* հյուսիսում՝ Նոգալես կոմունային,
* հյուսիս-արևելքում՝ Լա Կալերա կոմունային,
* հարավում՝ Կիլոտա կոմունային,
* արևմուտքում՝ Պուչունկավի կոմունային։

## Ժողովրդագրությոն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը
*Լա Կրուս կոմունա (citypopulation.de)

Կատեգորիա:Չիլիի քաղաքներ
Կուրակավի

**Կուրակավի** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 15 645 մարդ (2002)։ Քաղաքն ու կոմունան մտնում են Մելիպիլյա նահանգի և մայրաքաղաքային շրջանի կազմի մեջ։

Կոմունայի տարածքը կազմում է 695 կմ², բնակչությունը՝ 32 579 մարդ (2017)։ Բնակչության խտությունը  46,88 մարդ/կմ² է։

## Տեղագրություն
Քաղաքը գտնվում է Չիլիի մայրաքաղաք Սանտյագո քաղաքից 48 կմ դեպի արևմուտք։

Կոմունան սահմանակից է․
* հյուսիսում՝ Կիլպուե կոմունային,
* արևելքում՝ Լամպա կոմունային և Սանտյագո նահանգին,
* հարավ-արևելքում՝ Պադրե Ուրտադո կոմունային,
* հարավում՝ Մելիպիլլա կոմունայով
* հարավ-արևմուտքում՝ Մարիա Պինտո կոմունային,
* արևմուտքում՝ Կասաբլանկա կոմունային։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը 
* Կուրակավի կոմունա (citypopulation.de)

Կատեգորիա:Չիլիի քաղաքներ
Ռիչմոնդ (Բրիտանական Կոլումբիա)

**Ռիչմոնդ** (անգլ. Richmond,  */ˈrɪtʃmənd/*), քաղաք Բրիտանական Կոլումբիա նահանգում` Լոուեր-Մեյլենդ շրջանում, Մեծ Վանկուվեր ագլոմերացիայի կազմում։ Համարվում է նահանգի բնակչության թվով չորրորդ քաղաքը։ Ռիչմոնդ քաղաքը հյուսիսից սահմանակից է Վանկուվեր և Բերնաբի, արևելքից Նյու-Ուեսթմինսթեր, հարավից Դելտա քաղաքների հետ։ Ռիչմոնդի արևմտյան սահմանակիցը Ջորջիայի ջրամբարն է։ Ռիչմոնդի հետ է կապված Սի-Այլենդը` վայր, որտեղ տեղակայված է Վանկուվերի միջազգային օդանավակայանը։

## Ժողովրդագրություն

## Կառավարություն
thumb|Ռիչմոնդ քաղաքի քաղաքապետարանը

### Հանցագործություն
#### Երիտասարդական ավազակախմբեր
2007 թվականից երիտասարդական խմբերի գործունեությունը կտրուկ աճեց Ռիչմոնդում, ինչպես նաև Վանկուվերի այլ արվարձաններում:Միայն 2009 թվականին, ըստ RCMP-ի տվյալների, այս հիմքով կատարվել է ավելի քան երեսուն սպանություն։ Ավազակախբերը պատերազմ են մղում սինթետիկ թմրանյութերի եկամտաբեր շուկայի համար։

## Կրթություն
thumb|School District 38 կրթության վարչություն

## Տրանսպորտ
thumb|SkyTrain (Վանկուվեր) գնացքը

## Տնտեսություն
thumb|«Աբերդին» ամենամեծ առևտրի կենտրոնը

## Հանգիստ և ժամանց

### Լենինի գլուխը
2009 -ի վերջին Ռիչմոնդում հայտնվեց մի արտասովոր  քանդակ։ Վ.Ի.Լենինի 17 մետրանոց գլուխը պատրաստված է չժանգոտվող պողպատից, որի վերևում տեղադրված է Մաո Ցզե Դունի ծաղրանկարը։ Ըստ մամուլի հրապարակումների՝ ժամանակակից արվեստի այս ստեղծագործությունը կոչվում է «Միսս Մաոն փորձում է հավասարակշռությունը պահել Լենինի գլխի վրա»։ Հեղինակները Չինաստանցի Գաո եղբայրներն են։

Քանդակը քաղաքում կլինի երեք տարի, որից հետո այս օբյեկտը կապամոնտաժվի։

## Միջազգային հարաբերություններ
### Քույր քաղաքներ

* Պյերֆոն, Կանադա  (1968)
*Վակայամա, Ճապոնիա (1973)

### Գործընկեր քաղաքներ
* Սյամին, Չինաստան (2008)
* Ցինդաո, Չինաստան (2008)

## Ծանոթագրություններ

Կատեգորիա:Կանադայի քաղաքներ
Կոնկոն

**Կոնկոն** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 31558 մարդ (2002)։ Քաղաքն ու կոմունան մտնում են Վալպարաիսո նահանգի և Վալպարաիսո շրջանի կազմի մեջ։ Քաղաքը ընդգրկված է Մեծ Վալպարաիսո քաղաքային ագլոմերացիայի կազմում։

Կոմունայի տարածքը կազմում է 76 կմ², բնակչությունը՝ 42 152 մարդ (2017)։ Բնակչության խտությունը 554,29 մարդ/կմ² է։
thumb|280px|left

## Արդյունաբերություն
Քաղաքում գտնվում է ԷՆԱՊ (Էմպրեսա Նասիոնալ դե Պետրոլե) ընկերության խոշոր նավթավերամշակման համալիրը՝ հաստատված նավթավերամշակման հզորությամբ՝ 3,2 մլն տոննա/տարի։

## Աշխարհագրական դիրք
Քաղաքը գտնվում է նահանգի վարչական կենտրոն Վալպարաիսո քաղաքից 15 կմ հյուսիս-արևելք։

Կոմունան սահմանակից է․
* հյուսիսում՝ Կինտերո կոմունային,
* արևելքում՝ Լիմաչեն,
* հարավում՝ Կիլպուե կոմունային,
* հարավ-արևմուտքում՝ Վինյա դել Մար կոմունային,
* արևմուտքում է գտնվում Խաղաղ օվկիանոսի ափը։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
*Կոնկոն կոմունա (citypopulation.de)
*Կոմունայի պաշտոնական կայքը

Կատեգորիա:Չիլիի քաղաքներ
Սարկեր

**Սարկեր**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։

## Բնակչություն
1908 թվականին գյուղն ունեցել է 792 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Կոլինա (Չիլի)

**Կոլինա** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 5957 մարդ (2007)։ Քաղաքը և կոմունան ընդգրկված են Չակաբուկո նահանգի և մայրաքաղաքային շրջանի կազմում։
thumb|280px|left|Կոլինայի կենտրոնական հրապարակը

Կոմունայի տարածքը կազմում է 970,4 կմ², բնակչությունը՝ 146 207 մարդ (2017)։ Բնակչության խտությունը 150,67 մարդ/կմ² է։

## Աշխարհագրական դիրք
Քաղաքը գտնվում է Չիլիի մայրաքաղաք Սանտյագո քաղաքից 29 կմ հյուսիս։

Կոմունան սահմանակից է․
* հյուսիսում՝ Ռինկոնադա կոմունային,
* հյուսիս-արևելքում՝ Կալե Լարգա, Լոս Անդես կոմունաներին,
* հարավ-արևելքում՝ Սանտյագո նահանգին,
* հարավ-արևմուտքում՝ Լամպա կոմունային,
* արևմուտքում՝ Տիլտիլ կոմունային։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը 
* Կոլինա կոմունա (citypopulation.de)

Կատեգորիա:Չիլիի քաղաքներ
Ուիլյամ Կրիստոլ

**Ուիլյամ Կրիստոլ** (, ), ամերիկացի քաղաքագետ, *նեոկոնսերվատիզմ* գաղափարախոսության կողմնակից։ *Շաբաթվա ստանդարտ*  քաղաքական ամսագրի հիմնադիր և խմբագիր, -ի կանոնավոր մեկնաբան։

## Կենսագրություն
Կրիստոլի ծնողները եղել են էսսեիստ Իրվինգ Կրիստոլը և պատմաբան Գերտրուդ Խիմելֆարբը, իսկ մորեղբայրը՝ սոցիոլոգ Միլթոն Հիմելֆարբը։ Ավարտել է Հարվարդի համալսարանը արվեստի բակալավրը, և այնտեղ էլ 1979 թվականին ստացել դոկտորի կոչում։

## Գործունեություն
1989-1993 թվականներին եղել է ԱՄՆ փոխնախագահ Ջեյմս Կուեյլի աշխատակազմի ղեկավարը։
1997 թվականին, *Ռոբերտ Կագանի* հետ միասին, նա հիմնադրեԼ Է *Նոր ամերիկյան դար* (PNAC) նախագիծը։ Ուիլյամ Կրիստոլ 2019 թվականին ստորագրել է *Բաց նամակ Ռուսաստանում ընդդեմ քաղաքական բռնաճնշումների*։

## Անձնական կյանք
Կրիստոլը ամուսնացած է եղել *Սյուզան Շայնբերգի* հետ։ Նա երեք երեխա է ունեցել։

## Ծանոթագրություններ

## Արտաքին հղումներ
* http://www.weeklystandard.com/author/william-kristol 
* 

Կատեգորիա:Ամերիկացի լրագրողներ
Կատեգորիա:Ամերիկացի քաղաքագետներ
Կատեգորիա:Ամերիկացի քաղաքական մեկնաբաններ
Կատեգորիա:Գիտնականներ այբբենական կարգով
Կատեգորիա:Հարվարդի համալսարանի շրջանավարտներ
Կաբիլդո (Չիլի)

**Կաբիլդո** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 11 287 մարդ (2002)։ Քաղաքն ու կոմունան մտնում են Պետորկա նահանգի և Վալպարաիսո շրջանի կազմի մեջ։

Կոմունայի տարածքը կազմում է 1 454,4 կմ², բնակչությունը՝ 19 388 մարդ (2017)։ Բնակչության խտությունը 13,33 մարդ/կմ² է։

## Տեղագրություն
Քաղաքը գտնվում է նահանգի վարչական կենտրոն Վալապարաիսո քաղաքից 86 կմ հյուսիս-արևելք։

Կոմունան սահմանակից է․
* հյուսիսում՝ Պետորկա կոմունային,
* հյուսիս-արևելքում՝ Սալամանկա կոմունային,
* հարավ-արևելքում՝ Պուտաենդո կոմունային,
* հարավում՝ Կատեմու կոմունային,
* արևմուտքում՝ կոմունայով Լա Լիգուա կոմունային։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը
*Կոբիլդո կոմունա (citypopulation.de)

Կատեգորիա:Չիլիի քաղաքներ
Վիլեն Գաբրիելյան

**Վիլեն Կարենի Գաբրիելյան** (առավել հայտնի որպես՝ **Նավակ ճոճողը**, ), քաղաքացիական ակտիվիստ, կուսակցական, քաղաքական գործիչ, Քաղաքացիական պայմանագիր կուսակցության վարչության անդամ, ՀՀ Ազգային ժողովի 8-րդ գումարման պատգամավոր (2021-2025)։

## Կրթություն
2000-2006 թվականներին սովորել և ավարտել է Երևանի պետական բժշկական համալսարանի դեղագիտության ֆակուլտետը։  Բուժծառայության ավագ լեյտենանտ է։

## Ակտիվիստական գործունեություն
Մինչև 2018 թվականին Հայաստանում տեղի ունեցած իշխանափոխությունը՝ Վիլեն Գաբրիելյանը հանդես է եկել որպես քաղաքացիական ակտիվիստ։ Նրա կատարած տարբեր գործողություններ լայն արձագանք են ստացել մամուլում։

2014 թվականի հունիսի 5-ին Վիլեն Գաբրիելյանը Երևան քաղաքի Անաստաս Միկոյանի անվան փողոցում տեղադրված և փողոցի անունը պատկերող վահանակի վրա գրել է «Էնվեր փ․»։ Նա իր այդ արարքը մեկնաբանել է՝ ասելով, որ «տարբերություն չկա՝ Էնվեր փաշա, թե Անաստաս Միկոյան, որովհետև Միկոյանը նույն կերպ պետական հանցագործ է, ընդ որում միջազգային մակարդակի»։

2014 թվականին հուլիսի 18-ին Վիլեն Գաբրիելյանը Օրինաց Երկիր կուսակցության հանրահավաքի ղեկավար Արթուր Բաղդասարյանի ելույթի ժամանակ մոտեցել է ամբիոնին և փակցրել Ա4 ձևաչափի թուղթ վրան գրված «ԱԽՔ»։ Նա իր այդ արարքը մեկնաբանել՝ ասելով «…Որովհետև այդ մարդը ԱԽՔ է»։

Ըստ մամուլի հրապարակումների՝ Վիլեն Գաբրիելյանը հաճախ է իր ֆեյսբուքյան էջով քննադատել Հայաստանի Հանրապետության ոստիկանությանը։ Ըստ նրա՝ ինքը նույնիսկ այն ժամանակվա ոստիկանապետ Վլադիմիր Գասպարյանի կազմակերպմամբ ծեծի է ենթարկվել։ Իր պնդումը հիմնավորելիս՝ Վիլեն Գաբրիելյանն ասել է, որ «ոստիկանական համակարգը, Վովայի գլխավորությամբ, անկազմակերպ, անօրեն, ոչ պրոֆեսիոնալ կառույց է, որը բացի ակցիա ցրելուց, այն էլ երբ ակցիան փոքրաթիվ է ու գողերի համար սխոդկեք կազմակերպելուց, այլ բանի ունակ չէ»։

## Անվանում
Վիլեն Գաբրիելյանը հանրությանն առավել հայտնի «Նավակ Ճոճողը» անունով։ Ինքն իրեն կոչում է նաև «Օմարի արծիվ»։

## Աշխատանքային գործունեություն
2020 թվականի հունվարի 29-ին Վիլեն Գաբրիելյանը նշանակվել է Ակադեմիկոս Էմիլ Գաբրիելյանի անվան դեղերի և բժշկական տեխնոլոգիաների փորձագիտական կենտրոն» ՓԲԸ տնօրենի պաշտոնում։

## Քաղաքական գործունեություն
2021 թվականի հունիսի 20-ին ԱԺ պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։ ԱԺ պաշտպանության և անվտանգության հարցերի մշտական հանձնաժողովի անդամ։

2025 թվականի ապրիլի 1-ին Վիլեն Գաբրիելյանը հայտարարել է պատգամավորական մանդատը վայր դնելու մասին։ Դրան նախորդել էր ապրիլի 30-ին Գյումրիում կայացած ՏԻՄ ընտրություններից հետո Վիլեն Գաբրիելյանի վարքը։ Ոչ սթափ վիճակում գտնվող պատգամավորը լրագրող Կորյուն Սիմոնյանի հետ զրուցելիս օգտագործել է սեռական բնույթի հայհոյանք ու սպառնացել է միկրոֆոնով հարվածել լրագրողի գլխին։

## Ընտանիք
Ամուսնալուծված է, ունի մեկ զավակ։

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ
Սան Ֆեռնանդո դե Ապուրե

**Սան Ֆեռնանդո դե Ապուրե** (, հայտնի է նաև **Սան Ֆեռնանդո** (**San Fernando**) կրճատ անվանումով), քաղաք Վենեսուելայի հյուսիսային մասում, նույնանուն համայնքի և Ապուրե նահանգի վարչական կենտրոնն է։ Ընկած է Լոս Լյանոս տարածաշրջանում, Օրինոկոյի վտակ Ապուրեի ափերին։ Պատկերավոր կարգախոսային անվանումն է «*Հույսի քաղաք*» («*¡La ciudad de la esperanza!*»): Նահանգի տնտեսական, առևտրային, ֆինանսական կենտրոնն է։ Զարգացած է հատկապես սննդի արդյունաբերությունը. քաղաքի ձեռնարկություններում են մշակվում անասնապահական ու հողագործական արտադրանքով հռչակված Ապուրե նահանգի ագարակապանների ստացած մթերքները։

Սան Ֆեռնանդոն զբաղեցնում է 5&nbsp;982 քառակուսի կիլոմետր տարածք։ Բնակչությունն աճում է արագ տեմպերով. 1969 թվականին նրա թվաքանակը եղել է մոտավորապես 19.000, 1996 թվականին՝ 110 000, 2008 թվականին՝ բուն քաղաքինը՝ 119&nbsp;954, ամբողջ համայնքինը՝ 161&nbsp;679, 2020 թվականին՝ 281.794 (վերջին ցուցանիշը վերաբերում է Սան Ֆեռնանդոյի ամբողջ մետրոպոլիսային տարածքում ապրողներին)։

## Պատմություն
Հիմնադրվել է 1788 թվականին։ 18-րդ դարում բնակիչների եկամտի հիմնական աղբյուրը եղել է թռչունների փետուրների ու կենդանիների մորթիների վաճառքը (դրանք նաև արտահանվել են)։ Ազատագրական պատերազմի ժամանակ Սիմոն Բոլիվարն ու գեներալ Խոսե Անտոնիո Պաեսը (մականունը՝ *Ապուրեցի առյուծ*) ռազմակայան են ունեցել Սան Ֆեռնադոյում և փոխհամաձայնեցված գործելով՝ իսպանացի գաղութարարների դեմ հաղթանակներ են տարել այս տարածաշրջանում։

1959-1961 թվականներին Վենեսուելայի նախագահ Ռոմուլո Բենանկուրի նախաձեռնությամբ Ապուրե գետի վրա կառուցվել է “Maria Nieves” կամուրջը (դրա շինարարությունն արժեցել է 8,5 միլիոն բոլիվար)։ Քաղաքի հիշարժան պատմական կառույցներից է *Casa de Bolivar*-ը, որը 18-րդ դարի զինապալատ է, մի ժամանակ եղել է գեներալ Միգել Գերերոյի բնակության վայրը և ներկայումս ունի ազգային պատմական հուշարձանի կարգավիճակ (1983 թվականին վերականգնվել է)։

## Բնություն
Քաղաքի շուրջը տարածվող հարթավայրում ու անտառներում ապրում են բազմատեսակ թռչուններ ու կենդանիներ։ Ջրավազաններում հանդիպում են կոկորդիլոսներ, էլեկտրական լիցքով ձկնատեսակներ։

## Կլիմա
Սան Ֆեռնանդոյի կլիման ինդոնեզական Կոտա Բաթու քաղաքին բնորոշ կլիմայի գրեթե ճշգրիտ հակոտնյան է։





## Պատկերասրահ

Vista aérea de San Fernando de Apure (Apure) y Puerto Miranda (Guárico) y el Río Apure. Venezuela..jpg|Քաղաքի համայնապատկերը
CATEDRAL DE SAN FERNANDO DE APURE.JPG|Կաթոլիկական տաճարը
La Marisela.jpg|*La Marisela* արձանը
Monumento La bandera san Fernando de Apure.JPG|*La bandera* արձանը


## Ծանոթագրություններ

## Արտաքին հղումներ
* .
* ''San Fernando de Apure'' Venezuela Tuya.

Կատեգորիա:Վենեսուելայի բնակավայրեր
Կատեգորիա:Վենեսուելայի քաղաքներ
Դիեգո դե Ալմագրո (Չիլի)

**Դիեգո դե Ալմագրո** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 7951 մարդ (2002)։ Քաղաքն ու կոմունան մտնում են Չանյարալ նահանգի և Ատակամա շրջանի կազմի մեջ։

Կոմունայի տարածքը կազմում է 19 287,5 կմ², բնակչությունը՝ 13 925 մարդ (2017)։ Բնակչության խտությունը 0,72 մարդ/կմ² է։

Քաղաքը կոչվել է իսպանացի կոնկիստադոր և Պերուի ու Չիլիի նվաճող Դիեգո դե Ալմագրոյի պատվին։ Չիլիի ամենաբարձր լեռնային բնակավայրն է։
thumb|280px|left|Հանքագործների հուշարձան

## Աշխարհագրական դիրք
Քաղաքը գտնվում է Սալադո գետի հովտում՝ նահանգի վարչական կենտրոն Կոպյապո քաղաքից 114 կմ (152 կմ մայրուղով) հյուսիս-արևելք։

Կոմունան սահմանակից է․
* հյուսիսում՝ Տալտալ և Անտոֆագաստա կոմունաներին,
* արևելքում՝ Արգենտինայի Կատամարկա պրովինցիային,
* հարավում՝ Կոպյապո կոմունային,
* արևմուտքում՝ Չանյարալ կոմունային։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը
*Դիեգո դե Ալմագրո կոմունա (citypopulation.de)